**«Павлодар – қасиетті мекен»**

 Оқыту орыс тілінде жүргізілетін мектептердің 5-7 сыныптарында қазақ тілі пәні бойынша «Өлкетану» бағытынан арнайы курстың бағдарламасын ұсынып отырмын. Бұл бағдарламамен облыстық, қалалық сайыстардан жүлделі орын алып, авторлық құқыққа ие болғандықтан, еліміздің әр аймағындағы әріптестеріме үлгі ретінде тәжірибеммен бөліскенді жөн көрдім. Ескерте кететін жайт: әр ұстаз өз аймағының, өз ауданының қасиетті жерлерін, рухани байлығын, ұлттық құндылықтарын, мәдениетін өз шеберлігіне қарай ұсынып отырған авторлық бағдарламаны басшылыққа ала отырып көрсете алады.

Жинақ оқыту орыс тілінде жүргізілетін мектептердің 5-7 оқушыларына арналған «Қазақ тілі» пәнінің маңыздылығы қазақ тілінің Мемлекеттік тіл мәртебесімен дәйектеледі. Сондықтан қазақ тілін оқыту барысында өзге тілде білім алатын орта буын оқушыларын қазақ тіліндегі сөйлесім әркетін мәдениаралық қарым-қатысым құралы ретінде меңгерту көзделеді.

Қазақстан Республикасының «Тіл туралы», «Білім беру туралы» Заңдарына, «2011-2020 жылдарға арналған Тілдерді қолдану мен дамытудың» Мемлекеттік бағдарламасына, 2012-2016 жылдарға арналған оқушылардың функционалдық сауаттылығын дамыту жөніндегі ұлттық іс-әрекет жоспарына сәйкес 5-7 сынып оқушыларына арналған «Павлодар – қасиетті мекен» атты бағдарламасы құрастырылған.

**Бағыты:** «Павлодар – қасиетті мекен» бағдарламасы гуманитарлық бағытта оқитын орта буын оқушыларына арналған.

**Өзектілігі, жаңалығы, педагогикалық мақсаттылығы:** Бағдарлама оқушылардың өз өлкесінің табиғаты мен байлығы, мәдениеті туралы түсініктерін, білімдерін кеңейтуге бағытталған. Еліміздің, Павлодар облысының табиғаты мен мәдениеті туралы теориялық білімдерін және өздігінен түйіндеген мәселелерін оқуға, өмірдегі кез-келген жағдаяттарда дұрыс, ойланып қолдана білуге көмектесуге арналған. Оқушылардың бойына ұлттық құндылықтарды сіңіре отырып, оларды Елжанды, ұлтжанды, халқымыздың әдебиетін, өнерін, салт-дәстүрін, мәдениетін, тілін ұлттық құндылық ретінде бағалайтын, эстетикалық талғамы жоғары, білім, білік, дағдылармен қаруланған, түйген ойларын іс жүзінде өз кәдесіне жарата білетін, ұлттық сана-сезімі қалыптасқан, өркениетті қоғамда өмір сүруге лайықты, терең ойлайтын дара тұлға ретінде қалыптастыру бүгінгі күннің өзекті мәселелерінің бірі болып отыр.

Елбасы Нұрсұлтан Назарбаевтың «Болашаққа бағдар: рухани жаңғыру» атты мақаласында қозғалған өлкетану ісін дамыту мәселесі менің аталған бағдарламама негіз болды. Отанын сүюді өзі өскен өлкелерінен бастаулары керек. Өскелең ұрпаққа өлкетану бағытын таныстыру, оқыту, түсіндіру және оны қолдана білу менің бағдарламамның жаңалығы болып табылады.

Педагогикалық мақсаттылығы:

– оқыту орыс тілінде жүргізілетін 5-7 сынып оқушыларының тілдік, коммуникативтік, мәдени-тарихи, шығармашылық біліктіліктерін арттырып, оқушылардың оқу сауаттылығын қалыптастыру, ой-өрісін кеңейтіп, танымдық қызығушылығын арттыру. облысымыздағы қорықтар, мұражайлардың құрылу тарихымен таныстыру;

* өлкеміздің өнеркәсіп салалары туралы, кен байлықтары туралы білімдерін қалыптастыру;
* қазақ тілінде сөйлеу білік дағдыларын қалыптастыру, яғни тілдің қарым - қатынастық қызметін дамыту;
* оқушыларды отансүйгіштікке, елін құрметтеуге тәрбиелеу;
* қазақ тілінде айтылған, жазылған сөздерді тыңдай білу, түсіну, сөйлесе білу (диалог), ауызша және жазбаша (монолог) - дұрыс оқу, дұрыс жазу, дұрыс айту, дағдыларын меңгерту;
* сөздік қорын байытуда аударма және түсіндірме сөздіктерді пайдалана алу;
* тілдік білім жүйесін танып білу, яғни тілдің фонетикалық, лексикалық, морфологиялық құрылымын, стилистикалық ерекшеліктерін танып білу.

 **Міндеттері :**

* Туған өлке (әдебиеті, мәдениеті, табиғаты) туралы білімдерін кеңейту;
* Туған жердің табиғатын қастерлеуге тәрбиелеу;
* Өз ойларын тұжырымдап, оны жеткізуде өз пікірін қорғап, дәлелдей білуге тәрбиелеу;
* Қажетті ақпаратты таба білуге, құрылымдап, сараптап пайдалануға үйрету.

 **Бағдарламаның ерекшілігі:** Оқушылардың функционалдық сауаттылығын дамытуға, олардың танымдық қызығушылығын арттыруға, отансүйгіштікке тәрбиелеуге мүмкіндік береді. Олардың өз халқының, мемлекетінің тарихын, өлке табиғатының ерекшеліктері мен мүмкіншіліктерін, туған өлке жайлы терең білім беру және туған өлкеге деген сүйіспеншілікті тәрбиелеуде бұл бағдарламаның маңызы зор.

**Күтілетін нәтижелері және оларды тексеру әдістері:**

* Өз жері, туған өлкенің табиғаты, мәдениеті, әдебиеті, өнері, салт-дәстүрі, тарихы туралы оқушылардың білімін кеңейту:
* Анық, айқын эмоциялы фактілері бар деректер оқушылардың санасына да, сезіміне де әсер етуі;
* Оқушыларды өз пікірін, өз тұжырымын айтаға жетелеу.
* Оқушылардың зерттеушілік жұмыстарға қатысып тәжірибе жинақтап оны меңгеруі.

Бағдарлама нәтижесінде оқушылардың бойында Отанға деген сүйіспеншілік, ұлттық рух, ұлттық мақтанышы, ұлттық намысы, қазақ тілі мен ұлттық мәдениеті қалыптасады. Инабатты, ел-жұртын, атамекенін сүйетін, салт-дәстүрін сыйлайтын, үлкенге құрмет, кішіге ізет көрсете алатын нағыз азамат болып шығады.

Бағдарлама ая бойынша бөлімдерге бөлінген. Әр бөлімнің соңында нәтиже сабаққа негізделген қорытынды тапсырмалар құрастырылды.

Ая соңында оқушылардың білім деңгейін тексеру мақсатында тест жұмысы құрастырылды.

**Авторлық бағдарламаның мазмұны:**

Оқу пәнінің мазмұны мен құрылымы 5-7 сыныптарына арналған

(Барлығы 34 сағат, аптасына 1сағаттан)

**І. Әлеуметтік – тұрмыстық ая - 14 сағат.**

**1. Туған жер - қасиетті мекенім** – 5 сағат.

**Тілдік бөлім:** Сан есім. Етістіктің рай категориясы. Мезгіл, мекен, күшейткіш үстеулер. Етістіктің шақ категориясы. Қысқарған сөздер.

**Туған жер қасиетті мекенім** – Кереку. Коряков тұзы. Павлодар облысы. Өнеркәсіптік қала. Екібастұз қаласы. Нәтиже сабақ.

**2. Жері байдың – елі бай – 9 сағат.**

**Тілдік бөлім:** Синоним, антоним сөздер. Салалас құрмалас сөйлем. Зат есім септік жалғауы. Туынды зат есімдердің жасалуы.

**Жері байдың – елі бай** – Сарыарқа жазығы. Ақсудың өндіріс ошақтары. Көмір кеніштері. Алюминий алыбы. Зауыт өнімі. Павлодар мұнай өңдеу зауыты. Майкөбен көмірі. Павлодар өңірінің кен байлығы. Нәтиже сабақ.

**ІІ. ӘЛЕУМЕТТІК – МӘДЕНИ АЯ – 12 сағат.**

**Мұражай - рухани байлығымыз – 12 сағат.**

**Тілдік бөлім:** Етістіктің шақ, рай категориялары.

**Мұражай - рухани байлығымыз –** Бұқар Жырау Қалқаманұлы. Бұқар жырау атындағы әдебиет және өнер мұражайы. Көне түркі жазба ескерткіштері. Тарихи-өлкетану мұражайы. Өлкеміздің ежелгі табиғаты. Д.П. Багаев атындағы мұражай – үй. Д.П. Багаевтың фотопавильоны. Майра Шамсутдинова. Майра мұражайы. Көне аспаптар.Нәтиже сабақ.

**ІІІ. ОҚУ - ЕҢБЕК АЯСЫ – 8 сағат.**

**1.Павлодар облысының табиғаты – 4 сағат.**

**Тілдік бөлім:**Туынды сын есімдер. Құрмалас сөйлем. Сапалық, қатыстық сын есімдер.

Павлодар облысының табиғаты – Баянауыл әлемі. Баянауыл ұлттық табиғи саябағы. Өсімдіктер дүниесі. Кәдімгі шәңкір. Көктемгі жанаргүл. Жатаған қызғалдақ. Ашық құндызшөп. Шалдай орманы. Сарышұнақ. Қосаяқ. Тиін. Елік. Кезқұйрықты субүркіті. Нәтиже сабақ

2. Қоршаған ортаны қорғау – парызымыз – 4 сағат.

Тілдік бөлім: Көмекші сөздер. Есімдіктер.

**КҮНТІЗБЕЛІК – ТАҚЫРЫПТЫҚ ЖОСПАР**

|  |  |  |  |  |  |  |
| --- | --- | --- | --- | --- | --- | --- |
| Р/С | Кіріспе | Тілдік бөлімі | С/С  | теория | тәжірибе | бақылау түрі |
| **І.** | **ӘЛЕУМЕТТІК – ТҰРМЫСТЫҚ АЯ** |  |  |  |  |  |
| **1.** | **Туған жер – қасиетті мекенім** | Сан есім. Етістіктің рай категориясы. Мезгіл, мекен, күшейткіш үстеулер. Етістіктің шақ категориясы. Қысқарған сөздер. |  |  |  |  |
| 1 | Кереку | 1 |  |  |  |
| 2 | Коряков тұзы | 1 |  |  |  |
| 3 | Павлодар облысы | 1 |  | саяхат |  |
| 4 | Өнеркәсіптік қала | 1 |  |  |  |
| 5 | Екібастұз қаласы | 1 |  |  |  |
| 6 | Нәтиже сабақ  | 1 |  |  | Сұрақ-жауап |
| **2.** | **Жері байдың – елі бай** |  |  |  |  |  |
| 7 | Сарыарқа жазығы | Синоним, антоним сөздер. Салалас құрмалас сөйлем. Зат есім септік жалғауы. Туынды зат есімдердің жасалуы. | 1 |  |  |  |
| 8 | Ақсудың өндіріс ошақтары | 1 |  |  |  |
| 9 | Көмір кеніштері | 1 |  |  |  |
| 10 | Алюминий алыбы | 1 |  | саяхат |  |
| 11 | Зауыт өнімі | 1 |  |  |  |
| 12 | Павлодар мұнай өңдеу зауыты | 1 |  |  |  |
| 13 | Майкөбен көмірі | 1 |  |  |  |
| 14 | Павлодар өңірінің кен байлығы | 1 |  |  |  |
| 15 | Нәтиже сабақ |  | 1 |  |  | Сұрақ-жауап |
| **ІІ.** | **ӘЛЕУМЕТТІК – МӘДЕНИ АЯ** |  |  |  |  |  |
| **1.** | **Мұражай рухани байлығымыз**  |  |  |  |  |  |
| 16 | Бұқар Жырау Қалқаманұлы | Етістіктің шақ, рай категориялары. | 1 |  | Мұражайға саяхат |  |
| 17 | Бұқар жырау атындағы әдебиет және өнер мұражайы | 1 |  |  |  |
| 18 | Көне түркі жазба ескерткіштері | 1 | Баспасөз-конференция |  |  |
| 19 | Тарихи-өлкетану мұражайы | 1 |  |  |  |
| 20 | Өлкеміздің ежелгі табиғаты | 1 |  |  |  |
| 21 | Д.П. Багаев атындағы мұражай – үй | 1 |  |  |  |
| 22 | Д.П. Багаевтың фотопавильоны | 1 |  |  |  |
| 23 | Майра Шамсутдинова | 1 |  |  |  |
| 24 | Майра мұражайы | 1 |  |  |  |
| 25 | Көне аспаптар | 1 |  |  |  |
| 26 | Нәтиже сабақ | 1 |  |  | Сұрақ-жауап |
| **ІІІ**  | **ОҚУ - ЕҢБЕК АЯСЫ** |  |  |  |  |  |
| **1.** | **Павлодар облысының табиғаты.**  |  |  |  |  |  |
| 27 | Баянауыл әлемі | Туынды сын есімдер. Құрмалас сөйлем. Сапалық, қатыстық сын есімдер. | 1 |  | презентациялау |  |
| 28 | Баянауыл ұлттық табиғи саябағы. Өсімдіктер дүниесі | 1 |  |  |  |
| 29 | Шалдай орманы | 1 |  |  |  |
| 30 | Нәтиже сабақ | 1 |  |  |  |
| **2.** | **Қоршаған ортаны қорғау – парызымыз** |  |  |  |  |  |
| 31 | Қорықтар неге керек?  | Көмекші сөздер. Есімдіктер.  | 1 |  |  |  |
| 32 | Экология туралы не білеміз?  | 1 | пікірталас |  |  |
| 33 | Мойылды шипажайы | 1 |  | ойын |  |
| 34 | Нәтиже сабақ | 1 |  |  | тест |

 Ғайнигүл Жакупова

 Павлодар қаласы, №26 ЖОББМ қазақ тілі мен әдебиет мұғалімі